да поставят „патриотизма“ на първо място и да следват партийната дисциплина (24). Според някои сведения през 2017 г. партийни звена съществуват в 70 % от около 1,86 милиона частни дружества, а натискът организациите на ККП да имат последната дума при вземането на търговски решения в съответните дружества (25) нараства. Тези правила се прилагат като цяло в китайската икономика, включително в сектора за производство на волфрам. Следователно е установено, че тези правила се прилагат и за производителите на волфрамови електроди и доставчиците на техните материали за влагане.
 (62)
 Конкретно в сектора за производство на волфрам (включително продукта, предмет на прегледа) съществуват тесни връзки между процесите за вземане на решения в предприятията, работещи в сектора, и държавата, по-специално ККП. Производителите на волфрам са организирани в рамките на китайското Сдружение на волфрамовата промишленост (China Tungsten Industry Association/CTIA), което е част от китайското Сдружение на производителите на цветни метали. Последното категорично следва правителствената политика, която насърчава служителите и членовете, наред с другото, да предават и изпълняват принципите на Lianghui (Lianghui – Two Sessions (26)). CTIA изпълнява правителствени политики, които водят до нарушения в разходите и цените на китайския пазар. През 2016 г. осем големи производители в КНР обявиха планове за намаляване на производството на волфрамови концентрати, китайското Сдружение на волфрамовата промишленост поиска от членовете си да намалят производството, а китайският Държавен резерв проведе тръжни процедури за закупуване на волфрамови концентрати. Тъй като в КНР е съсредоточено над 80 % от световното производство на волфрам, подобни действия оказват влияние върху китайските и световните цени на волфрама. Второ, основната част от квотата за добиване на волфрам е разделена между шест основни държавни предприятия: China Minmetals, Aluminium Corporation of China, China Northern Rare Earth Group High-Tech, Xiamen Tungsten, China Southern Rare Earth Group, Guangdong Rare Earth Industry Group (27). По този начин държавното присъствие във волфрамовата промишленост в Китай се упражнява пряко в държавните предприятия, но също и чрез CTIA.
 (63)
 Присъствието и намесата на държавата на финансовите пазари (вж. също точка 3.3.1.8), както и в осигуряването на суровини и материали за влагане, допълнително оказват изкривяващо въздействие върху пазара (28).
 (64)
 Въз основа на горепосоченото заключението е, че държавното присъствие в предприятия в сектора за производство на волфрам, както и във финансовия сектор и други сектори за материали за влагане, в съчетание с рамката, описана в точка 3.3.1.3 и последващите раздели, позволява на ПКНР да се намесва по отношение на цените и разходите.
 3.3.1.5. Значителни нарушения съгласно член 2, параграф 6а, буква б), трето тире от основния регламент: обществени политики или мерки, водещи до дискриминация в полза на местните доставчици или другояче влияещи върху силите, действащи на свободния пазар
 (65)
 Посоката на развитие на китайската икономика в значителна степен се определя от сложна система на планиране, с която се набелязват приоритети и цели, върху които централните и местните органи трябва да се съсредоточат. На всички нива на управление съществуват съответни планове, които обхващат практически всички сектори на икономиката, а целите, определени посредством инструментите за планиране, са от задължителен характер и органите на всяко административно равнище наблюдават изпълнението